Diari Oficial de la Generalitat Valenciana


Sumari del DOGV 6164, del 14-12-2009 (2009/13299)

Concurs per a la selecció d'un programa d'actuació integrada i un agent urbanitzador per al desenvolupament urbanístic de la unitat d'execució de sòl urbà, situada al carrer Saldonar LL, del Pla General d'Ordenació Urbana.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6164

Data del DOGV
:   14-12-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/13759


Data del document
:   18-11-2009

Organisme emissor
:   Ajuntament de Vinaròs

Tipus de document
:   Concurs

Descriptors 

:   * Vinaròs
    * contracte administratiu
    * pla d'urbanisme

Concurs per a la selecció d'un programa d'actuació integrada i un agent urbanitzador per al desenvolupament urbanístic de la unitat d'execució de sòl urbà, situada al carrer Saldonar LL, del Pla General d'Ordenació Urbana. [2009/13509]  
Poder adjudicador  
Denominació oficial i direcció: Ajuntament de Vinaròs. Plaça Parroquial s/n, 12683. Telèfon 696 408 273.  
Direcció per a obtindre informació i documentació: Ajuntament de Vinaròs. Carrer Sant Ramon, número 4, primer pis. 12091. Telèfon 364 446 348. Internet: .  
Objecte del contracte  
Concurs per a la selecció d'un programa d'actuació integrada i un urbanitzador, per al desenvolupament urbanístic de l'àmbit establert en el punt següent.  
Descripció  
Programa de l'actuació integrada de la unitat d'execució de sòl urbà, situada al carrer Saldonar LL.  
Lloc on es realitzarà l'obra  
Constitueix l'àmbit de desenvolupament del programa d'actuació integrada.  
Situació i emplaçament  
Tram de carrer situat en sòl urbà, situat al carrer Saldonar LL, d'acord amb plànol d'emplaçament adjunt a les presents.  
Superfície: 4.509 m².  
La superfície indicada ha d'entendre's orientativa a falta de topogràfic que la definisca amb exactitud. L'àmbit assenyalat en els plànols podrà modificar-se per a una consecució millor dels objectius del programa.   
A més en la delimitació es tindran en compte les prescripcions descrites en la base IX respecte a esta.  
Nomenclatura de classificació CPV   
27421940. Treballs de construcció.  
Duració del contracte i termini d'execució.  
S'estableixen els següents terminis per al desplegament i execució del programa de actuación integrada:  
a) La presentació dels textos refosos corresponents al planejament o al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica.  
b) L'inici del procediment de pública concurrència per a la selecció de l'empresari constructor haurà de tindre lloc en el termini d'un mes des de la formalització del contracte entre l'urbanitzador i l'administració actuant.  
c) El projecte de reparcel·lació haurà de sotmetre's a informació al públic per l'urbanitzador en el termini màxim de sis mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana i en este reglament. A este efecte, l'urbanitzador haurà de presentar davant de l'administració actuant acreditació justificativa de la pràctica de les comunicacions regulades exigibles.  
d) La presentació dels textos refosos corresponents al projecte de reparcel·lació haurà de produir-se en el termini màxim de dos mesos des que tinga lloc la notificació a l'urbanitzador de les modificacions a introduir en el projecte inicialment formulat.  
e) L'inici de les obres d'urbanització haurà de produir-se en el termini de tres mesos des de l'aprovació definitiva del projecte de reparcel·lació, i s'acreditarà per mitjà d'una acta de replantejament subscrita per la direcció de les obres i, almenys, per un tècnic municipal. A estos efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la quantitat indicada en la Tresoreria municipal.  
f) Les obres d'urbanització hauran de finalitzar en el termini màxim de 36 mesos des del seu inici. La finalització de les obres s'acreditarà per mitjà del corresponent certificat final d'obres expedit pel director facultatiu.  
g) Termini màxim d'edificació dels solars.(vegeu l'art. 125.6): quatre anys des de la recepció de les obres urbanització.  
Els terminis previstos en l'apartat anterior únicament podran ser prorrogats i suspesos d'acord amb el que disposa la legislació de contractes de les administracions públiques. En particular:  
a) Quant a la redacció de textos refosos i projecte de reparcel·lació, resultaran aplicables les regles pròpies del contracte administratiu de consultoria i assistència tècnica.  
b) Pel que es refereix a l'execució de les obres, seran aplicables els preceptes relatius al contracte administratiu d'obres.  
No es podran concedir llicències d'ocupació fins a la total finalització de les obres d'urbanització i recepció de les mateixes per part de l'administració.  
Admissibilitat de variants, requisits i límits.  
· Cada concursant podrà presentar una única variant respecte a la seua proposta original.  
Únicament es consideraran variants les modificacions de caràcter tècnic i mai les de caràcter econòmic, sempre que, a més, no alteren substancialment l'ordenació urbanística proposta. No es consideraran variants, per la qual cosa seran admissibles, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
La presentació d'una variant respecte de l'alternativa tècnica inicial en cap cas legitimarà la presentació d'una nova proposició juridicoeconòmica. No obstant això, l'Ajuntament podrà triar, d'entre l'alternativa original i la variada, aquella que millor satisfaça els interessos públics, i se li aplicarà la proposició juridicoeconòmica formulada i sense poder modificar en cap cas el contingut de les bases particulars.  
No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, l'aspirant referit podrà presentar alternativa tècnica, que no es considerarà variant del seu avanç de programació, tot això amb respecte al que disposen les bases generals i particulars que regulen el procediment.  
Depòsits i garanties  
S'estableix com a garantia provisional un percentatge del 2% sobre el pressupost de càrregues d'urbanització que s'estableix provisionalment en 90 €/m².   
Esta quantitat estimada com a càrregues d'urbanització es considera preu cert de licitació i té caràcter de màxim.  
La garantia definitiva s'estableix en 10% del preu final adjudicat.  
Condicions de participació  
L'empresari constructor se seleccionarà segons el procediment establert en l'article 357 i següents del Reglament d'Ordenació i Gestió Territorial i Urbanística, en concordança amb les determinacions de la Llei Urbanística Valenciana (LUV), excepte en els casos de propietari únic o acord unànime de la totalitat de propietaris amb l'urbanitzador i el previst en l'article 120.6 de la LUV.  
Per a poder ser seleccionat, precisarà disposar de classificació de contractista per a l'execució d'obres per a l'administració, en els termes establerts en la legislació vigent de contractació pública, excepte el que estableix l'article 25 de la Llei de Contractes de les Administracions Públiques (LCAP).  
Presentació de proposicions  
Capacitat econòmica i financera  
Caldrà ajustar-se al que disposen els articles 5 i 6 de les bases generals aprovades per l'Ajuntament.  
Capacitat tècnica  
Caldrà ajustar-se al que disposen els articles 5 i 6 de les bases generals aprovades per l'Ajuntament.  
Tipus de procediment  
Obert.  
Criteris d'adjudicació  
  
\* \* \* \* \*  
Criteris d'adjudicació per a la selecció de l'alternativa tècnica de programa  
Els criteris ponderats que s'aplicaran per a la selecció de l'alternativa tècnica seran els següents, ordenats per orde decreixent:  
Per a poder optar a l'adjudicació del programa basant-se en els criteris definits a continuació, l'Ajuntament ha d'haver acceptat les figures de planejament establertes, per a la qual cosa han d'haver superat el 75% de la puntuació màxima possible en estos apartats.  
La selecció de l'oferta que es considere més convenient es realitzarà entre les propostes acceptades segons els criteris següents:  
  
\* \* \* \* \*Criteris d'adjudicació per a la selecció de la proposició juridicoeconòmica  
Els criteris ponderats que s'aplicaran per a la selecció de la proposició juridicoeconòmica seran els següents, ordenats per orde decreixent:  
Per a poder optar a l'adjudicació del programa basant-se en els criteris definits, ha de superar-se una puntuació mínima de 30 punts en l'alternativa tècnica i 20 punts en la proposició juridicoeconòmica.  
Fi de termini de presentació d'ofertes pels licitadors  
27 de febrer de 2010.  
Llengua en què poden presentar-se les ofertes  
Espanyol o valencià.  
Informació addicional  
Les bases generals per a l'adjudicació, desplegament i execució de programes d'actuació integrada, per mitjà de gestió indirecta en el municipi de Vinaròs, han sigut publicades en el Butlletí Oficial de la Província de Castelló el 28 d'octubre de 2006, i entraren en vigor als 15 dies de la publicació íntegra corresponent.  
L'anunci de licitació ha sigut remés per a la publicació en el Diario Oficial de la Unión Europea en data 27 de novembre de 2009.  
Vinaròs, 18 de novembre de 2009.- L'alcalde: Jorge Romeu Llorach.